**Liukuesteitä tarvitaan vuoden ympäri**

**Talvella liukastumisriski on ilmeinen kaikille, mutta liukastumisten ehkäisy on ajankohtaista vuoden jokaisena päivänä. Loctite tarjoaa kaksi kulutusta kestävää ja helppokäyttöistä liukuestepinnoitetta, jotka voi asentaa juuri sinne, missä suojaa tarvitaan.**

Liukastumisten ehkäisystä on tärkeää huolehtia sekä teollisuudessa että ympäristöissä, joissa liikutaan paljon kävellen. Liukuesteominaisuuksilla varustettuihin teippeihin ja maaleihin verrattuna Loctiten kaksi liukuestepinnoitetta ovat kulutuksenkestoltaan ja suorituskyvyltään parempia. Pinnoitteen lopullinen pintarakenne valitaan kuormituksen mukaan. Kaikki tuotteet sopivat sekä sisä- että ulkotiloihin ja kestävät voimakkaita kemikaaleja.

* Turvallisuus on merkittävä osa hyvää työympäristöä, ja nämä tuotteet voivat todella vaikuttaa siihen. Olemme ylpeitä siitä, että voimme tarjota markkinoille kaksi helppokäyttöistä ja pitkäikäistä liukuestepinnoitetta, kertoo Micael Forsberg, Business Manager Henkel Norden AB.

LOCTITE® PC 6261 sopii ihanteellisesti kevyelle ajoneuvoliikenteelle ja jalankulkijoille. Se on hyvä valinta sisäänkäynneille, luiskiin ja portaikkoihin, joissa tarvitaan hyvää pitoa. Pinnoitteen profiili on riittävän karhea trukeille, mutta samalla sopivan hellävarainen myös paljaiden jalkojen alle esimerkiksi pukuhuoneisiin, joissa on märkiä lattioita.

LOCTITE® PC 6315 on puolestaan oikea valinta teollisuuteen ja raskaille ajoneuvoille. Tuotteen karhea pintaprofiili tarjoaa erinomaista pitoa esimerkiksi satama-, kaivos- ja öljyteollisuuteen. Liukuestepinnoitetta voi käyttää myös tavaratiloissa ja perävaunuissa, joissa se ehkäisee lastin liukumista.

Molemmat tuotteet levitetään telalla. Niiden pinta on helppo puhdistaa ja paloturvallinen kovettumisen jälkeen. Miedon tuoksunsa ansiosta tuotteet edistävät työterveyttä ja soveltuvat myös tuoksuille herkkiin ympäristöihin, esimerkiksi elintarvikkeiden tuotantoon.